Französischer Dom

Französischer Dom () on kirkkorakennus Saksan pääkaupungissa Berliinissä, Gendarmenmarkt-aukiolla. Sitä vastapäätä sijaitsee Deutscher Dom, jonka kupoli on identtinen.

Französischer Dom rakennettiin alun perin vuosina 1701–1705 ranskalaisille reformoiduille uskonpakolaisille eli niin kutsutuille hugenoteille. Vuonna 1785 kirkkoon rakennettiin suuri kupolitorni, jonka suunnitteli arkkitehti Carl von Gontard. Vuonna 1905 kirkon interiööri muutettiin täysin Otto Marchin piirustusten pohjalta. 

Toisessa maailmansodassa vuonna 1943 kirkkorakennus tuhoutui täysin. Se jälleenrakennettiin vuosina 1981–1987. Sisätilat saivat Otto Marchin suunnitteleman asun. Kirkossa toimii edelleen hugenottimuseo, joka sinne avattiin jo ennen toista maailmansotaa ja sen tuhoja.

Aiheesta muualla 

Berliinin kirkkorakennukset
Katedraalit
Kivikirkot